Am akken neẓra, iferdisen n tmellaɣt, qqnen γer teḍsa, nettaf-iten deg waṭas n tewsatin. Di tuget, nettaf-iten deg umezgun, deg temṣeḍsut,deg tmedyazt ama d tin yuran, ama d tin yettwacnan atg. Akken ad tili teḍsa deg yiḍrisen, s umata, yessefk ɣef umaru ad yessemres iferdisen n tmellaɣt si tama n tutlayt. Iswi n uḥric-agi, d tasleḍt n yiferdisen yeqqnen ɣer tmellaɣt deg yiḍrisen n S.CHABI. Ad nwali amek id-banen yiferdisen-agi ama si tama n umawal n yeḍrisen di tesrit neɣ di tmedyazt(awalen ireṭṭalen,allus,inemgalen,atg.),ama si tama n ususru-nsen.